**Referat fra EDK-møte 3:2019, 4. november 2019**

Til stede: Ingebjørg Rype, (NB) (leder), Kjersti Feiring Myrtrøen (Biblioteksentralen), Liv Berg (Bokbasen), Asbjørn Risan (Unit), Vibeke Stockinger Lundetræ (Universitetsbiblioteket i Oslo), Marit Kristine Ådland (Oslomet), Elisabeth Gran (Asker bibliotek) (ref.)

**22:19    Godkjenning av innkalling og dagsorden**

Innkalling og dagsorden ble godkjent

**23:19    Godkjenning av Referat 2:2019**

Referatet ble godkjent

**24:19    Emneord i UNIT – statusrapport**

Asbjørn orienterte om status for prosjektet. Grunnstrukturen er på plass. Foreløpig er bare HUMORD tatt med, men det er mulig å registrere flere emneregistre senere. Kan legge inn foretrukket term + overordnede, underordnede og relaterte emneord.

Det er ikke mapping til Webdewey i den versjonen det jobbes med nå, men det kan legges til senere.

Forsinket ferdigstillelse på grunn av underestimerte løsninger og prioriteringer internt.

Det er ikke satt dato for når det settes i produksjon.

**25:19    Sjanger- og formtesaurusen – statusrapport**

Tesaurusen bygger på termer som finnes i de lokale registrene til NB, Biblioteksentralen og Bokbasen. Satser på å bli ferdig med de allmenne bibliotektermene i løpet av 2020. I neste omgang vil vi se på ikke-boklig materiale.

**26:19    Norsk Webdewey – statusrapport**

3 personer på NB er tilknyttet drift og oppdatering av Webdewey (1 drøyt årsverk tilsammen). De har nå greid å ta igjen etterslepet på oppdateringer ☺, og holder driften i gang.

Nye, bygde numre kommer jevnlig inn fra Universitets- og høyskolebibliotek, Bokbasen, Biblioteksentralen, NB, Deichman, og noe fra folkebibliotekene (særlig lokalhistoriske). Ved innsending får man beskjed dersom nummeret er bygd feil, ellers aksepteres nummeret. Riktig registerterm legges til.

PDF av manual er ikke på plass, men kommer.

**27:19    Norsk Webdewey – Kommune- og fylkessammenslåingene –statusrapport**

Endringene i kommune- og fylkesstrukturen har medført over 100 endringer i Dewey.

NB har gått gjennom alle sammenslåingene og laget et forslag til hvilket nummer som skal brukes.

Numrene er godkjent av OCLC og legges inn i Norsk Webdewey etter 1. jan 2020.

De nye kommunene får numre etter nærmere definerte regler. Les mer om reglene [her](https://kunnskapsbase.bibliotekutvikling.no/ressurser/kunnskapsorganisering/verktoykasse-for-kunnskapsorganisering/webdewey/)

**28:19    Oppgaver framover**

Ønskelig med en større faglig innsikt i maskinlæring og emnedata, for eksempel hvilke muligheter emnedata vs fulltekstsøk gir. Vi ønsker også å se på erfaringer som er gjort.

Marit Kristine forbereder en leseliste og en presentasjon til neste møte. Hun tipset foreløpig om artikkelen til Lars Johnsen i [Biblioteca nova 2014:4](https://kunnskapsbase.bibliotekutvikling.no/content/uploads/2016/10/Bibliotheca-Nova-2014.4_Kunnskapsorganisering.pdf).

Ingebjørg sjekker om vi kan invitere noen som kan snakke om dette.

**29:19    Orienteringssaker**

-IFLA-møte er i Dublin neste år (tema for seksjonen Subject Analysis and Access: aspekter ved maskinlæring og emnesetting). Seksjonen har 3 arbeidsgrupper: Genre/form, Automatiserte prosesser i emnearbeid, Emnearbeid i bibliotekutdanninger

-EDUG er i Edinburgh neste år.

**30:19    Runde rundt bordet**

-Elisabeth: Kommunesammenslåing og sammenslåing av databaser. Innsparinger gjør spørsmålet om metadata mer presserende. Ønsker avklaring på hva som ligger i metadatabrønn i den nye Bibliotekstrategien.

-Marit Kristine: Oslomet legger om bibliotekundervisningen. Mindre obligatorisk undervisning i korg og emnedata. Valgfri fordypning 2 og 3 år.

-Liv: Bokbasen har fått forlenget metadatavtalen ut 2020. Informerte om Allvit, som tilbyr digitale pensumbøker for høyskoler og universitet.

-Asbjørn: sluttføring av emneordsprosjektet

**31:19    Eventuelt**

En generell oppfordring til NB om å bruke EDK. Vi ønsker å bli involvert i spørsmål som er relevante for emnedata og gjenfinning.